Foto: Facebook

"VEĆ SAM najavljivala da ću dati ostavku na mjesto supredsjednice Živog zida, jer već neko vrijeme mislim da stranci ne trebaju 4 supredsjednika, međutim iz proceduralnih razloga Ministarstvo uprave nije u mogućnosti riješiti taj predmet, sve dok se na Upravnom sudu ne riješi postupak utvrđivanja tko ima legitimitet vođenja stranke. Naime, taj je postupak još uvijek u tijeku, a poznato je da jedan dio članstva optužuje drugi za lažiranje Skupštine i lažiranje potpisa", rekla je za Index Vladimira Palfi, životna partnerica Ivana Vilibora Sinčića i navodna siva eminencija stranke.

Na pitanje znači li to njezino povlačenje iz politike Palfi odgovara: "Sigurno da da, barem na neko vrijeme, s jedne strane dosta mi je više tih gluposti, s druge imam malu bebu koja je rođena dva mjeseca prerano i s kojom kontinuirano moram odlaziti na vježbe te čitav niz svojih drugih privatnih interesa. Do kad će ta pauza trajati u ovom trenutku ne razmišljam."

Za dokument koji je danas poslan redakcijama s njezinom navodnom ostavkom i koji završava rečenicom da je Pernar krivotvorio potpise stranačkih kolega i lažirao spornu skupštinu (a oko koje se i vodi spor na Upravnom sudu), Palfi tvrdi da je krivotvorina.

Tekst se nastavlja ispod oglasa

"Bila sam na toj skupštini i mogu reći da ona nije lažirana, nisam krivotvorila ničiji potpis, uostalom mogu se provesti i grafološka vještačenja", kaže Palfi te napominje kako joj nije poznato tko bi bio u stanju lažirati takav dopis i poslati ga medijima.

"Lako možemo utvrditi tko je taj dokument urudžbirao u Ministarstvu uprave, ako je isti poslan i njima", kaže Vladimira Palfi